Omdiskutert utvisning hjalp Godset i gullkampen
På stillingen 1-1 og knappe kvarteret før slutt, valgte dommer Tore Hansen å gi Odds Lars Kristian Eriksen sitt andre gule kort og dermed rødt. Men TV-bildene viser imidlertid at Eriksen taklet på ball og at Odd-spilleren ble feilaktig utvist etter talingen av Kastrati.- Jeg tar ballen først det er det ikke tvil om, sier Eriksen etter kampen. Han så samtidig at det var uheldig å gå inn i en slik takling når han allerede hadde gult fra ført. - Det er dumt å takle men samtidig er jeg sikker på å treffe ballen, sier Eriksen. Og som ikke det var nok, headet Bismark-Adjei Boateng frisparket i mål og til 2-1 for Godset. Eriksen forteller at han hørte jubelen godt når han gikk i garderoben. - Jeg syns personlig det ikke er gult kort, men som sagt har dommeren gjort et valg og det må vi respektere, sier Kastrati til VG. Like før slutt fastsatte Adama Diomandé sluttresultatet til 3-1. - Hvor mye betyr det for dere å få en mann mer når dere slet? - Det er selvfølgelig bare positivt. Jeg får ikke gjort noe med det, mendet vippet kampen i vår favør, sier Kastrati som var overrasket da dommeren trakk frem det røde kortet til motspilleren. Han mente det absolutt ikke var farefullt spill han var blitt utsatt for.Odd-trener Fagermo var nådeløs mot dommeren etter kampen og rakket ned på norske dommere: - Det er ikke konkurranse blant dommerne lenger. De gode dommerne er borte. De som er nå trenger mer konkurranse, sier Fagermo. Strømsgodset-trener Ronny Deila mener at situasjoner går opp i opp gjennom sesongen. Det var Fagermo sterkt uenig i. Han mener de beste lagene får en fordel. - Når man spiller på en så tøff bane som Marienlyst, så er du hvertfall avhengig av at dommeren dømmer riktig for ha sjanse, sier han.Dommer Tore Hansen hadde ikke sett tiuasjonen på TV da han møtte pressen etter kampen. Men han stod for avgjørelsen. - Ja, det gjør jeg. Han tar ball, ja, men tar mann etterpå. Det er hensynsløs takling. De (Godset) er på vei fremover og kan skape angrep, sier Hansen.Etter bortetap for Viking og med en avstand på fem poeng opp til Rosenborg, ville kun seier hjemme mot Odd være godt nok for gulljagende drammensere. Og blåtrøyene brukte ikke lang tid på å vise at de fortsatt vil regnes med i gullkampen. Øyvind Storflor sendte gjennom Lars-Christopher Vilsvik med en tunnelpasning. Vilsvik slo deretter lavt inn foran mål, før Abdisalam Ibrahim fikk en enkel oppgave med å sette ballen i åpent mål. Scoringen kom etter bare ti minutter, etter at Godset hadde hatt et betydelig overtak innledningsvis på det regnvåte kunstgresset i Drammen. Godset fortsatte å presse Odd også en stund etter scoringen, men likevel uten å komme til de store sjansene.Etter hvert spilte imidlertid gjestene seg mer inn i kampen, og kunne også ha utliknet da Frode Johnsen fikk hodet på ballen innenfor drammensernes 16-meter, men en Adam Larsen Kwarasey i full strekk fikk slått ballen til corner. Dermed kunne Godset gå i garderoben til pause med en 1-0-ledelse, etter en omgang med et litt lavere energinivå i Godset-spillet enn det hjemmepublikummet har vært vant med denne sesongen. Tallene fra statistikktjenesten Opta vitnet dessuten om en tallmessig jevn førsteomgang, med 7-7 i avlsutninger, 2-2 i avslutninger på mål og et ballinnehav på 53%-47% Etter kun drøye halvtimen spilt valgte for øvrig Odd-trener Dag-Eilev Fagermo å gjøre sitt første bytte, da han erstattet backen Niklas Gunnarsson med Lars-Kristian Eriksen.Godset maktet heller ikke å spille opp mot sitt toppnivå i andreomgangen, og i det 62. minutt kom utlikningen på Marienlyst. Herolind Shala slo inn og «evigunge» Frode Johnsen satte ballen i mål fra kloss hold. Etter en periode uten de store sjansene, ble det dramatikk i Drammen med knappe kvarteret igjen å spille.Innbytter Lars-Kristian Eriksen hadde fått gult kort tidligere i kampen. Og da Godsets Flamur Kastrati drev fremover gikk Eriksen inn i takling. Dommer Tore Hansen valgte å gi Eriksen det andre gule kortet og dermed rødt. TV-bildene viser altså at Eriksen taklet på ball, og at frisparket og dermed kortet var feil idømt. Og på det påfølgende frisparket headet altså Bismark-Adjei Boateng frisparket i mål og til 2-1 for Godset. Like før slutt fastsatte Adama Diomandé sluttresultatet til 3-1, etter at han stupte et innlegg i mål.
(Godset - Odd 3-1) Odd så ut til å gi Rosenborg en håndsrekning i gullkampen. Men så fikk Godset en hjelpende hånd fra dommeren